ایتالیانین ایسکیا آداسیندا باش وئرمیش زلز‌له زامانی ایلکین معلومات‌لارا گؤره ایکی نفر اولدو.
یئرآلتی تکان‌لارین مرکزی آدانین غرب ساحلینده، اوجاغی ایسه 10 کیلومتر درین‌لیکده یئرلشیب.
ایتالیانین ایسکیا آداسیندا باش وئرمیش زلز‌له زامانی اؤلن‌لرین سایی 2-ه چاتدی.  ایتالیانین مولکی مدافعه خیدمتی‌نین نماینده‌لریندن بیری زلز‌له‌نین ایکینجی قوربانی حاقیندا بیلدیریب. 10 نفر ایتکین دوشوب، 25 نفر خسارت آلیب. اونلاردان 2-نین وضعیتی آغیردیر. معلوماتا گؤره، اؤلن شخص قوجا قادین‌دیر. قئید ائدیلیر کی، 3،6 شدت‌ینده باش وئرمیش زلز‌له بینانین داغیلماسینا سبب اولوب.  یئرالتی تکان‌لار ایسکیا آداسیندا قئیده آلینیب.
زلز‌له یئرلی واختلا ساعت 20:58-ده قئیده آلینیب. زلز‌له‌نین مرکزی آدانین غرب ساحل‌لرینده، زلز‌له اوجاغی ایسه 10 کیلومتر درین‌لیکده یئرلشیب.
شاهیدلرین سؤزلرینه گؤره، یئرالتی تکان‌لار آدانین موختلیف یاشاییش منطقه‌لرینده آیدین حیس اولونوب و چوخسایلی ساکین‌لر، توریست‌لر آراسیندا تلاشا سبب اولوب. بیر چوخ اینسان‌لار قورخودان کوچه‌لره چیخیب‌لار. داخیل اولان خبرلره گؤره، زلز‌له کازامیچولا ترمه اراضی‌سینده داغینتی‌لارا سبب اولوب. خسارت آلان‌لارین اولدوغو، بعضی اینسان‌لارین ایتکین دوشدوگو بیلدیریللیر.
